Keskustelu Wikipediasta:Viikon kilpailu/Viikon kilpailu 2019-51

message: Oliko tarkoituksena, että pörssiyhtiöiden lisäksi kilpailualueena olisi myös minkä tahansa pörssiyhtiön mikä tahansa tuote, kunhan sen voisi jollain muulla perusteella arvioida wikimerkittäväksi aiheeksi? Aihepiiri olisi tällöin aikamoinen pullataikina! Vai oliko tarkoitus rajoittua itse organisaatioihin, organisaatiorakenteisiin (emo- ja tytäryhtiöihin, ainakin pörssissä oleviin sellaisiin; esimerkiksi kiinalaisia suuryrityksistä avattaessa olisi hyvä käsitellä emona / enemmistöomistajana olevat valtionyhtiöt/-konsernit, joihin yhtiöryppäisiin kuuluu joku järeä pörssiyhtiö) ja mahdollisesti näiden niiden johtoon tai vastaaviin? Vastaavasti perheisiin tai sukuihin liitettyjä yritysrakenteita, jossa keskeinen elementti yksi tai useampi pörssiyhtiö, on muissakin maissa eri mantereilla. --Paju (keskustelu) 16. joulukuuta 2019 kello 12.19 (EET)
replies: text: Itselläni ainakin ideana tässä oli nimenomaan keskittyä pörssiyhtiöihin organisaatioina, mutta näyttääkseen joidenkin luokkien kautta tuolta tuleekin pistelaskuun mukaan myös lähes kaikki maailman automallit ym., mikä kieltämättä kasvattaa aihepiiriä lähes äärettömiin. En tajunnut tuota kilpailusivua tehdessä, kun edellisellä kerralla noiden kanssa ei ollut mitään ongelmia.--Henswick (keskustelu) 16. joulukuuta 2019 kello 13.37 (EET)
replies: text: :Aiemmista kisoista huomioita: Kun aihealue oli laajempi - esimerkkinä  Yritykset ja tavaramerkit (2018-07) - tuotemerkkejä tuli selkeämmin mukaan. Mutta kun teemana oli  Yritykset ja järjestöt (2017-07), botin sisällyttämiä tuoteartikkeleja poistettiin aiheeseen kuulumattomana. --Paju (keskustelu) 16. joulukuuta 2019 kello 13.53 (EET)
replies: text: ::: Eli onko tarkoitus toimia viime vuoden esimerkin mukaan (poistaen tuoteartikkelit), kun järjestäjäkin yllä kertoo että aikomuksena oli keskittyä pörssiyhtiöihin organisaatioina? Viikkokilpailun 2019-42 teema-alueen Maaliikenne osana  pääsi jo urakoimaan ajoneuvoartikkeleita. --Paju (keskustelu) 18. joulukuuta 2019 kello 00.36 (EET)+ ping kello 14.00 (SA)

text: ::Rajaamatta teemaa, voisi kirjoittaa artikkeleita vaikka videopeleistä (jos ne ovat esimerkiksi Electronic Arts-konsernin tuotteista), puuttuvista lelutuotesarjoista (esimerkiksi Legolta tai Mattelilta - voisi ryhtyiä luettelemaan vaikka Barbie-nukkeja ja niiden eroja...), elokuvista ja tv-sarjoista ehkä näytteliöistäkin (jos palkittu esimerkiksi Netflixin sarjoista) jne. Yhdysvaltalaisten urheilujoukkueiden osakkeita kaupataan jo osin kokeellisilla ASM-markkinoilla (https://www.allsportsmarket.com/) ... Kekselijäät kirjoittajat löytävät kyllä perusteita ja luokituksia (muista wikeistä vilkuillen ja fiwikiin lisäten), miten kirjoittaa aika monesta teemasta!--Paju (keskustelu) 16. joulukuuta 2019 kello 14.28 (EET)
replies: text: :::Toivoisin ettei kilpailualueen rajauksia alettaisi tehdä kesken viikon. Sen sijaan luokan maksimisyvyyden olisi voinut alussa asettaa, yleensä se on tainnut olla 10. – ComradeUranium (keskustelu) 18. joulukuuta 2019 kello 16.57 (EET)
replies: text: ::::Itsekin koen rajauksen muuttamisen kesken viikon vähän hölmöksi, vaikka nyt tässä kohtaa tietysti alkuperäinen kilpailuteema menikin oman huolimattomuuteni takia vähän kiville. En tiedä miten tällaisissa tapauksissa on yleensä toimittu, mutta imho helpompaa vain vetää kilpailu loppuun huonosti rajattuna ja ottaa jatkossa opiksi tästä virheestä. Ei tämä nyt niin vakavaa touhua kuitenkaan ole.--Henswick (keskustelu) 19. joulukuuta 2019 kello 15.11 (EET)
replies: text: :::::Juu, etukäteen nämä olisi hyvä tarkastaa. Olen joskus näitä tarkastellut kilpailuehdotuksissa, mutta tämä ei aiheena oikein kiinnostanut, niin en tutkinut tätä.--MAQuire (keskustelu) 19. joulukuuta 2019 kello 15.30 (EET)
replies: text: :::::: Ymmärsin teeman suppeammin, ja yritin keskustelulla saada selkeytystä miten viikkoteema ymmärrettiin, kun tällä rajauksella se on tavanomaista laajempi. Joulurauhaa vaan puolestani, pysyn kisasta sivussa. --Paju (keskustelu) 20. joulukuuta 2019 kello 02.11 (EET)
thread_title: Mikä olikaan viikkokisan aiheen rajaus